

- สำเนาคู่ฉบับ -

ที่ มท ๐๘๐8.4/ ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม ๒๕๖3

เรื่อง แนวทางการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) กรณีนำส่งเงิน

เบี้ยยังชีพผู้สูงอายุและเบี้ยความพิการคืนกรมบัญชีกลาง

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 185 ลงวันที่ 20 มกราคม 2563

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 1174 ลงวันที่ 14 เมษายน 2563

ตามหนังสือที่อ้างถึง กรมส่งเสริมการปกครองท้องถิ่นได้แจ้งแนวทางการจ่ายเงินเบี้ยยังชีพผู้สูงอายุและเบี้ยยังชีพความพิการขององค์กรปกครองส่วนท้องถิ่นตามโครงการบูรณาการฐานข้อมูลสวัสดิการสังคม และแนวทางวิธีปฏิบัติในการนำเงินส่งคืนกรณีจ่ายเงินให้แก่ผู้รับเงินเบี้ยยังชีพผู้สูงอายุหรือเบี้ยความพิการ โดยไม่มีสิทธิสำหรับองค์กรปกครองส่วนท้องถิ่น โดยให้องค์กรปกครองส่วนท้องถิ่นเรียกเงินดังกล่าวคืนและนำเงินส่งเข้าบัญชีเงินฝากธนาคารของกรมบัญชีกลาง เพื่อนำส่งคืนเข้าบัญชีเงินฝากกระทรวงการคลังขององค์กรปกครองส่วนท้องถิ่น นั้น

กรมส่งเสริมการปกครองท้องถิ่นขอเรียนว่า ได้ปรับปรุงระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) เพื่อรองรับการรับเงินคืนจากผู้ที่ไม่มีสิทธิรับเงินรายการเบี้ยยังชีพผู้สูงอายุและเบี้ยความพิการกรณีกรมบัญชีกลางจ่ายแทนองค์กรปกครองส่วนท้องถิ่นโดยโอนเข้าบัญชีผู้มีสิทธิโดยตรง เรียบร้อยแล้ว จึงขอให้จังหวัดแจ้งองค์กรปกครองส่วนท้องถิ่นปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ดังนี้

1. เมื่อองค์กรปกครองส่วนท้องถิ่นได้รับเงินคืนรายการเบี้ยยังชีพผู้สูงอายุและเบี้ยความพิการ จากผู้ที่ไม่มีสิทธิรับเงิน ให้รับเงินคืน ที่เมนู ระบบข้อมูลรายรับ > การรับเงินคืนที่ไม่เป็นรายรับ > การรับคืนเงินรายจ่าย > การรับคืนเงินรายจ่ายในปี โดยใช้เลขที่ใบผ่านรายการบัญชีทั่วไปของการจ่ายเงินอุดหนุนทั่วไปตามอำนาจหน้าที่และภารกิจถ่ายโอน เพื่ออ้างอิงในการออกใบเสร็จรับเงินคืนให้กับผู้ไม่มีสิทธิ

2. เมื่อองค์กรปกครองส่วนท้องถิ่นนำเงินส่งคืนกรมบัญชีกลาง ให้จัดทำฎีกาถอนคืนเงินรายรับ ที่เมนู ระบบบัญชี > การปรับปรุงบัญชีระหว่างปี > ถอนคืนเงินรายรับในปี/ข้ามปี โดยใช้เลขที่ใบผ่านรายการบัญชีทั่วไปของการรับเงินอุดหนุนทั่วไปตามอำนาจหน้าที่และภารกิจถ่ายโอน เพื่ออ้างอิงในการจัดทำฎีกาเบิกเงิน

3. หากองค์กรปกครองส่วนท้องถิ่นมีการรับเงินคืนรายการเบี้ยยังชีพผู้สูงอายุและเบี้ยความพิการ จากผู้ที่ไม่มีสิทธิรับเงินไว้ที่เงินรับฝากอื่น ๆ แล้ว แต่ยังไม่ได้นำเงินส่งคืนกรมบัญชีกลาง ให้ดำเนินการ ดังนี้

3.1 รับคืนเงินเพื่อลดค่าใช้จ่าย ตามข้อ 1 โดยเลือกรับเงินด้วยวิธีเงินโอนเข้าบัญชีเงินฝากธนาคาร และให้หมายเหตุในใบเสร็จรับเงินด้วยข้อความ “ปรับปรุงลดยอดค่าใช้จ่าย เนื่องจากได้รับเงินคืน จากผู้ที่ไม่มีสิทธิรับเงินไว้ที่เงินรับฝากอื่น ๆ แล้ว เมื่อวันที่ ...”

/3.2 ปรับปรุง ...

- 2 -

3.2 ปรับปรุงบัญชีด้วยใบผ่านรายการบัญชีทั่วไป ที่เมนู ระบบบัญชี > การปรับปรุงบัญชีระหว่างปี > การบันทึกรายการบัญชีทั่วไป ดังนี้

เดบิต เงินรับฝากอื่น ๆ

เครดิต เงินฝากธนาคาร

3.3 เมื่อนำเงินส่งคืนกรมบัญชีกลาง ให้ดำเนินการตามข้อ 2

1. หากองค์กรปกครองส่วนท้องถิ่นมีการรับเงินคืนรายการเบี้ยยังชีพผู้สูงอายุและเบี้ยความพิการ จากผู้ที่ไม่มีสิทธิรับเงิน ไว้ที่เงินรับฝากอื่น ๆ และได้เบิกเงินจากเงินรับฝากอื่น ๆ ส่งคืนกรมบัญชีกลางไปแล้ว ให้ดำเนินการ ดังนี้
   1. รับคืนเงินเพื่อลดค่าใช้จ่าย ตามข้อ 3.1
   2. จัดทำฎีกาถอนคืนเงินรายรับ ตามข้อ 2 โดยให้ระบุเหตุผลในหมายเหตุของฎีกาด้วยข้อความ “ปรับปรุงลดยอดรายได้ เนื่องจากได้นำเงินส่งคืนกรมบัญชีกลางจากเงินรับฝากอื่น ๆ แล้ว เมื่อวันที่....” โดยเลือกจ่ายเงินด้วยวิธีใบถอนเพื่อโอนเงินเข้าบัญชี และนำฎีกาเบิกเงินดังกล่าวไปใช้อ้างอิงและแนบท้าย ฎีกาเบิกเงินรับฝากอื่น ๆ ที่ได้เบิกจ่ายไปแล้ว

ทั้งนี้ สามารถศึกษาขั้นตอนการใช้งานที่เว็บไซต์ http://km.laas.go.th/laaskm คู่มือและเอกสาร > คู่มือการใช้งาน e-LAAS ฉบับเต็มและฉบับปรับปรุง หรือสอบถามเพิ่มเติมได้ที่ Call Center ระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) โทร 02-206-6300

จึงเรียนมาเพื่อโปรดทราบ และแจ้งองค์กรปกครองส่วนท้องถิ่นถือปฏิบัติต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานพัฒนาระบบบัญชีท้องถิ่น

โทร. ๐-๒241-9000 ต่อ 1608

ร.อสถ. ……………………………

ผอ.สน.คท. ……………………...

ผอ.กง.พช. ...........................

หน.ศบค. .............................

จนท. ....................................

นางสาววฤษสพร พิมพะสิงห์

097-1369016